rejauldu/bengali-wikipedia huggingface dataset:
শাশলিক বা সাসলিক (, আর্মেনিয়ান: խորոված খরোভাতস, আজারবাইজানীয়: şişlik বা টিকে কাবাব, জর্জিয়ান: მწვადი, রাশিয়ান: шашлык, ইউক্রেনীয়: шашлик, পোলিশ: sasłyk, লিথুয়ানিয়ান: šašlykas, তুর্কি: şaşlık , হিব্রু: שישליק‎‎, উর্দু: شاشلک) হচ্ছে গ্রিল করা পেচানো মাংসের খাবার যা ইরান, পূর্ব ও মধ্য ইউরোপ (রাশিয়া, ইউক্রেন, বেলারুশ, রোমানিয়া, বুলগেরিয়া, ক্রোয়েশিয়া, পোল্যান্ড, হাঙ্গেরী), উত্তর ইউরোপ (লাটভিয়া, লিথুয়ানিয়া, এস্তোনিয়া), ককেশাস (আর্মেনিয়া, আজারবাইজান, জর্জিয়া), মধ্য এশিয়া, আফগানিস্তান, ইসরায়েল, ইরাক, মঙ্গোলিয়া, মরক্কো, বাংলাদেশ, পাকিস্তান, তুরস্ক এবং অন্যান্য জায়গায় পাওয়া যায়।  শাশলিক (অর্থ পেচানো মাংস) মূলত ভেড়ার মাংস থেকে তৈরি করা হত। আজকাল এটি স্থানীয় পছন্দ এবং ধর্মীয় অনুষ্ঠানের উপর নির্ভর করে গরু বা শূকরের মাংস থেকে তৈরি করা হয়।  এই প্যাঁচ শুধুমাত্র মাংস দিয়ে তৈরী হয় অথবা মাংস, চর্বি এবং সবজি যেমন মরিচ, পেঁয়াজ, মাশরুম এবং টমেটো টুকরা সঙ্গে গেঁথে দেওয়া হয়।  নামকরণ ও ইতিহাস প্রস্তুতি thumb|upright|তাজিকিস্তানের পোস্ট্যাল স্ট্যাম্প যেখানে একজন বৃদ্ধ ব্যক্তি মঙ্গলের উপর শাশলিক তৈরী করেছেন ইরানি রান্নাতে, শাশলিকের মাংস (শিশ কাবাবের বিপরীত) হিসেবে বড় মাংসের টুকরো নেওয়া হয়। অন্যান্য জায়গায় মাঝারি আকারের মাংসের টুকরো ব্রোচেটের অনুরূপ তৈরি করা হয় ,। মাংস ভিনেগার দিয়ে মেরিনেট করা হয় সাথে পেঁয়াজ, শাকসব্জী ও মশলা যোগ করা হয়.Marinade recipes for shashlik at RusslandJournal.de । শাশলিক সাধারনত মঙ্গল নামক গ্রিলে রান্না করা হয়।  সমজাতীয় খাবার এন্টিকুচস - পেরু এবং অন্যান্য আন্দিয় রাজ্য অ্যারোস্টিসিনি - ইতালি (আব্রুজো) ব্রোচেট - ফ্রান্স, স্পেন (কাতালোনিয়া) চিসলিক- নর্থ ডাকোটা, সাউথ ডাকোটা, আমেরিকান ওয়েস্ট চুয়ানর - চীন চুর‌্যাস্কো - ব্রাজিল এস্পেতাদো - পর্তুগাল ফ্রিগারুই - রোমানিয়া খরোভাতস - আর্মেনিয়া মতসভাদি - জর্জিয়া পিনচিতোস - স্পেন (আন্দালুসিয়া এবং এক্সট্রিমাডুরা) সাতে - দক্ষিণ পূর্ব এশিয়া (ইন্দোনেশিয়া, মালয়েশিয়া, থাইল্যান্ড, এবং ফিলিপাইন) এবং নেদারল্যান্ডস সৌভলাকি - গ্রীস ইয়াকিতোরি - জাপান শিশ কেবাপ - তুরস্ক সোসাতি - দক্ষিণ আফ্রিকা রাজ্নজিসি - সার্বিয়া, ক্রোয়েশিয়া শিক কাবাব - বাংলাদেশ, ভারত, পাকিস্তান এবং আফগানিস্তান সুভলা - সাইপ্রাস কোচি - কোরিয়া তথ্যসূত্র  বিষয়শ্রেণী:  বিষয়শ্রেণী:আর্মেনীয় রন্ধনশৈলী বিষয়শ্রেণী:আজারবাইজানি রন্ধনশৈলী বিষয়শ্রেণী:ককেশীয় রন্ধনশৈলী বিষয়শ্রেণী:মধ্য এশীয় রন্ধনশৈলী বিষয়শ্রেণী:ইরানি রন্ধনশৈলী বিষয়শ্রেণী:ইরাকি রন্ধনশৈলী বিষয়শ্রেণী:কুর্দি রন্ধনশৈলী বিষয়শ্রেণী:রুশ রন্ধনশৈলী বিষয়শ্রেণী:সোভিয়েত রন্ধনশৈলী বিষয়শ্রেণী:পথখাবার বিষয়শ্রেণী:তাজিক রন্ধনশৈলী বিষয়শ্রেণী:তুর্কি রন্ধনশৈলী বিষয়শ্রেণী:ইউক্রেনীয় রন্ধনশৈলী বিষয়শ্রেণী:উজবেক রন্ধনশৈলী
ভুলাথ () ভারতের পাঞ্জাব রাজ্যের কাপুরথালা জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ভুলাথ শহরের জনসংখ্যা হল ১০,০৭৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে ভুলাথ এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:কাপুরথালা জেলার শহর ও নগর
পূরক হলো একটি বাক্য বা বাক্যাংশের বিধেয় অংশের ক্রিয়াপদকে সাহায্যকারী বিশেষ্য পদ। এটি বিশেষ্য পদের একটি প্রকারভেদ।  তবে বাচ্যের পরিবর্তনের কারণে পূরক পদের বদল হতে পারে। "টম রসায়ন পড়ছে" এই উদাহরণটিতে 'টম' উদ্দেশ্য হলে 'রসায়ন' হবে পূরক। কিন্তু বাচ্যের পরিবর্তনের ফলে পরবর্তী উদাহরণটিতে 'রসায়ন' যখন বাক্যের প্রথমে এসেছে, তখন এটিই উদ্দেশ্যে পরিণত হয়েছে এবং 'টম' পূরক হয়ে গেছে।  শব্দক্রমের পদবিপর্যয় বাংলা বাক্যের শব্দক্রম হলো কর্তা-কর্ম-ক্রিয়া। পূরক শব্দগুলো কর্তৃপদের পর বসে। কিন্তু কোনো পূরকের শব্দকে গুরুত্ব দিয়ে ক্রিয়াপদের পরে বসিয়ে বাক্যশৈলীতে যে পরিবর্তন আনা হয় তাকে বলা হয় পদবিপর্যয়। উদাহরণস্বরূপ,  স্বাভাবিক: মুক্তিযোদ্ধারা দেশের জন্য জীবন বাজি রেখে যুদ্ধ করেছেন। পদবিপর্যয়: মুক্তিযোদ্ধারা জীবন বাজি রেখে যুদ্ধ করেছেন দেশের জন্য।   উদ্ধৃতি   বিষয়শ্রেণী:বাংলা ব্যাকরণ
প্রতি বছর ২৪ জানুয়ারি ভারতে জাতীয় শিশুকন্যা দিবস পালিত হয়। ভারতীয় সমাজে যাতে মহিলারা ভেদাভেদ বা বৈষম্যের শিকার না হন, সেদিকে  জনসচেতনতা বৃদ্ধির উদ্দেশ্য নিয়ে ২০০৮ খ্রিস্টাব্দে সর্বপ্রথম ভারত সরকারের মহিলা ও শিশু উন্নয়ন মন্ত্রক দিনটি উদযাপনের সূচনা করে। বেটি বাঁচাও বেটি পড়াও, শিশু লিঙ্গ অনুপাত এবং মহিলাদের জন্য এক স্বাস্থ্যকর ও নিরাপদ আবহ তৈরির জন্য সচেতনতামূলক প্রচারাভিযান সহ বিভিন্ন কর্মসূচির মধ্য দিয়ে দিনটি উদযাপিত হয়।  দেশজুড়ে মৃলত সচেতনতা শিবির ও সেমিনারের আয়োজন করা হয়, যেখানে তুলে ধরা হয় শিশু কন্যাদের স্বাস্থ্যকর ও নিরাপদ পরিবেশ দেওয়ার কথা এবং সরকার যে যে পদক্ষেপ গ্রহণ করেছে তা সমক্ষে উপস্থাপন করা। উজ্জ্বল ভবিষ্যতের জন্য মহিলাদের ক্ষমতায়ন শীর্ষক প্রতিপাদ্য বিষয় নিয়ে ২০১৯ খ্রিস্টাব্দে দিনটি পালিত হয়। থাম্ব|শিশুকন্যাকে বাঁচাও - এই শিশুটি জাতীয় শিশুকন্যা দিবসে একটি মুখ চিত্রাঙ্কন প্রতিযোগিতায় পুরস্কার জিতেছে।   উদ্দেশ্য    দেশের মহিলারা যেন কোনভাবে বৈষম্যের সম্মুখীন না হয় সেজন্য জনগণকে  সচেতন করা   শিশুকন্যাদের অধিকার  সম্পর্কে সচেতনতা বৃদ্ধি করা।  নারী শিক্ষা ও তাদের স্বাস্থ্য ও পুষ্টির গুরুত্ব সম্পর্কে  সচেতন করা    আরো দেখুন    আন্তর্জাতিক কন্যা শিশু দিবস  ভারতে বাল্যবিবাহ   তথ্যসূত্র   বিষয়শ্রেণী:নারী ও শিক্ষা বিষয়শ্রেণী:জানুয়ারি উদ্‌যাপন বিষয়শ্রেণী:লৈঙ্গিক সমতা
মাঘান সিয়াদার ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান  ডিংগাপোতা হাওর   উল্লেখযোগ্য ব্যক্তিত্ব  বীর মুক্তিযোদ্ধা মহব্বত আলী  সর্বপ্রথম চেয়ারম্যান মোহনগঞ্জ উপজেলা   জনপ্রতিনিধি  বর্তমান চেয়ারম্যান-আবু বক্কর সিদ্দিক।   আরও দেখুন    ময়মনসিংহ বিভাগ  নেত্রকোণা জেলা  মোহনগঞ্জ উপজেলা   তথ্যসূত্র   বিষয়শ্রেণী:মোহনগঞ্জ উপজেলার ইউনিয়ন
সাপছড়ি বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।   আয়তন  সাপছড়ি ইউনিয়নের আয়তন ৯,৬০০ একর (৩৮.৮৫ বর্গ কিলোমিটার)। এটি রাঙ্গামাটি সদর উপজেলার সবচেয়ে ছোট ইউনিয়ন।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৬,৮১২জন। এর মধ্যে ৫,০৯০জন বৌদ্ধ, ১,৬০৮জন মুসলিম, ৭৩জন হিন্দু,  ৪১জন খ্রিস্টান।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  রাঙ্গামাটি সদর উপজেলার পশ্চিমাংশে সাপছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে মগবান ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও বন্দুকভাঙ্গা ইউনিয়ন; উত্তরে কুতুকছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।   প্রশাসনিক কাঠামো  সাপছড়ি ইউনিয়ন রাঙ্গামাটি সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১০৩নং বাকছড়ি, ১০৯নং সাপছড়ি এবং ১১০নং শুকরছড়ি এ ৩টি মৌজা নিয়ে গঠিত।   শিক্ষা ব্যবস্থা  সাপছড়ি ইউনিয়নের সাক্ষরতার হার ৩৩.৫০%। এ ইউনিয়নে ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  সাপছড়ি উচ্চ বিদ্যালয়  প্রাথমিক বিদ্যালয়  গুইছড়ি সরকারি প্রাথমিক বিদ্যালয়  দিগলীবাগ সরকারি প্রাথমিক বিদ্যালয়  দেপ্পোয়াছড়ি সরকারি প্রাথমিক বিদ্যালয়  নাড়াইছড়ি সরকারি প্রাথমিক বিদ্যালয়  বামের তৈমিদং সরকারি প্রাথমিক বিদ্যালয়  মরংছড়ি বেসরকারি প্রাথমিক বিদ্যালয়  মানিকছড়ি প্রিয় মোহন দেওয়ান পাড়া সরকারি প্রাথমিক বিদ্যালয়  শুকরছড়ি সরকারি প্রাথমিক বিদ্যালয়  সাপছড়ি যৌথ খামার রেজিস্টার্ড বেসরকারি প্রাথমিক বিদ্যালয়  সাপছড়ি সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=414&thana=41401&union=12   যোগাযোগ ব্যবস্থা  সাপছড়ি ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক। যে কোন যানবাহনে যাওয়া যায়।   খাল ও নদী  সাপছড়ি ইউনিয়নের পূর্ব এবং দক্ষিণ দিকে রয়েছে কাপ্তাই হ্রদ।   হাট-বাজার  সাপছড়ি ইউনিয়নের প্রধান হাট-বাজার হল মানিকছড়ি বাজার।   দর্শনীয় স্থান   বীরশ্রেষ্ঠ ল্যান্স নায়েক মুন্সী আব্দুর রউফ স্মৃতি ভাস্কর্য  ফুরোমন পাহাড়   জনপ্রতিনিধি   বর্তমান চেয়ারম্যান: মৃণাল কান্তি চাকমা   আরও দেখুন   রাঙ্গামাটি সদর উপজেলা  কোতোয়ালী থানা, রাঙ্গামাটি  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:রাঙ্গামাটি সদর উপজেলার ইউনিয়ন
রেওয়ারী () ভারতের হরিয়ানা রাজ্যের রেওয়ারী জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৫ মিটার (৮০৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রেওয়ারী শহরের জনসংখ্যা হল ১০০,৯৪৬ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে রেওয়ারী এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
তুগলক তামার খান  সুলতান আলউদ্দিন মাসুদ শাহের রাজত্বকালে উধ ও বাংলার গভর্নর ছিলেন।   ইতিহাস  তুগরল তুগান খানের অধীনে বাংলা প্রদেশ ১২৪১ সালে ওড়িয়া সৈন্যবাহিনী দ্বারা আক্রান্ত হয়। প্রদেশ টি দখল করার পর, ওধের সুলতানী গভর্নর তুগলক তামর খান, তুগান খানকে সাহায্য করার জন্য বাংলায় একটি ত্রাণ বাহিনী নিযুক্ত করা হয় কিন্তু বাংলা ও বিহার সীমান্তে দারভাঙ্গায় তামর খান নিজে তুগান খানকে ক্ষমতাচ্যুত করার চেষ্টা করেন।KingListsFarEast  তার প্রতিদ্বন্দ্বীকে হত্যা করতে অক্ষম হলেও তামর খান তাকে প্রদেশ থেকে তাড়িয়ে দিতে সক্ষম হন এবং অবশিষ্ট জেনারেলদের ঘুষ দিয়ে বাংলা ও উধ উভয় সুলতানি বাহিনীর নিয়ন্ত্রণ লাভ করতে সক্ষম হন। ১২৪৬ সালে তামর খান অবশেষে বাংলায় প্রবেশ করেন যেখানে স্থানীয় জমিদারদের বিদ্রোহের সহায়তায় তিনি দেবকোটের পুরাতন রাজধানী দখল করতে সক্ষম হন। যাইহোক তার নৌবাহিনী পুনর্নির্মাণ প্রচেষ্টা পরাজিত হয়।  ১২৪২ সালে ওডিয়া সেনাবাহিনী কর্তৃক বরখাস্ত হওয়া লাখনাউতী অবরোধে তামর খানের বাহিনীকে প্রতিহত করা হয়। ১২৪৭ সালে তামার খান জ্বরে আক্রান্ত হয়ে মারা যান, যার উপর উত্তর বঙ্গ পুনরায় জয়লাভ করেন, পরমারদি দেব, তামর খানের মৃত্যু রহস্য-উদ-দীন যুজবাককে বাংলার গভর্নর হিসেবে নিয়োগের দিকে নিয়ে যায়, যা ১২৭২ সালে তুঘান খানের বিদ্রোহের নেতৃত্ব দেয়।   আরো দেখুন    বাংলার শাসকদের তালিকা  বাংলার ইতিহাস  বাংলাদেশের ইতিহাস  ভারতের ইতিহাস   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:১২৪৭-এ মৃত্যু বিষয়শ্রেণী:ভারতীয় মুসলিম বিষয়শ্রেণী:১৩শ শতাব্দীর ভারতীয় রাজশাসক বিষয়শ্রেণী:বাংলার গভর্নর বিষয়শ্রেণী:বাংলার শাসক বিষয়শ্রেণী:১৩শ শতাব্দীর ভারতীয় মুসলিম
ছাং-ও পাথর বা ছাংওসাইট—(ওয়াই)এই ম্যান্ডারিন চীনা নামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। বিভিন্ন গণমাধ্যমে "চাংইসাইট—(ওয়াই)", "চ্যাৎইসাইট—(ওয়াই)", ইত্যাদি বানানগুলিও দেখা যেতে পারে, কিন্তু বাংলা উইকিপিডিয়াতে সঠিক চীনা উচ্চারণের সবচেয়ে কাছাকাছি এবং সহজে পঠনযোগ্য প্রতিবর্ণীকরণ করা হয়েছে। (、), যার রাসায়নিক সংকেত (Ca 8 Y)□Fe 2+ (PO 4) 7,  [ উদ্ধৃতি প্রয়োজন ] হল একটি খনিজ যা চাঁদের বেসাল্ট কণাতে বর্ণহীন স্বচ্ছ কলামার স্ফটিক হিসাবে তৈরি হতে দেখা যায় । Changesite—(Y) হল ফসফেট খনিজ মেরিলিট  গ্রুপের সদস্য যেটি ২০২২ সালে চীনের চাং'ই ৫ চন্দ্র অনুসন্ধান মিশন থেকে প্রাপ্ত নমুনা থেকে বেইজিং গবেষণা ইনস্টিটিউট অফ ইউরেনিয়াম জিওলজি দ্বারা আবিষ্কৃত হয়। এটি চাঁদে মানুষের দ্বারা চিহ্নিত ষষ্ঠ নতুন খনিজ।  ইতিহাস চাঁদের পৌরাণিক চীনা দেবী, ছাং-ও ()-এর নামে নতুন খনিজটির নামকরণ করা হয়েছে Changesite-(Y). চীনের পঞ্চম চন্দ্র অন্বেষণ মিশন, ছাং-ও ৫, চাঁদে চীনের প্রথম নমুনা-প্রত্যাবর্তন মিশন। চীনের জাতীয় মহাকাশ প্রশাসন এবং চীনের পরমাণু শক্তি কর্তৃপক্ষ ৯ সেপ্টেম্বর, ২০২২-এ বেইজিংয়ে যৌথভাবে ঘোষণা করেছে যে নতুন খনিজ, ছাংওসাইট—(ওয়াই), বেইজিং রিসার্চ ইনস্টিটিউট অফ ইউরেনিয়াম জিওলজির বিজ্ঞানীরা ছাং-ও ৫ মিশন থেকে সংগ্রহ করা চন্দ্র পৃষ্ঠের নমুনা থেকে আবিষ্কার করেছে এবং খনিজটি ইন্টারন্যাশনাল মিনারোলজিকাল অ্যাসোসিয়েশন (IMA) এবং কমিশন অন নিউ মিনারেল, নোমেনক্লাচার, এন্ড ক্লাসিফিকেশন (CNMNC) দ্বারা স্বীকৃত ।  পাদটীকা  তথ্যসূত্র  বিষয়শ্রেণী:Lunar samples বিষয়শ্রেণী:Lunar science বিষয়শ্রেণী:Phosphate minerals বিষয়শ্রেণী:চন্দ্র বিজ্ঞান বিষয়শ্রেণী:ফসফেট খনিজ বিষয়শ্রেণী:ক্যালসিয়াম খনিজসমূহ
চীনা উইকিপিডিয়া (traditional Chinese: 中文維基百科; simplified Chinese: 中文维基百科; pinyin: Zhōngwén Wéijī Bǎikē) হচ্ছে উইকিমিডিয়া ফাউন্ডেশন কর্তৃক পরিচালিত চীনা ভাষার আদর্শ সংস্করণ। এর যাত্রা শুরু হয় ১১মে, ২০০১ সনেhttps://lists.wikimedia.org/pipermail/wikipedia-l/2001-May/000116.html। বর্তমানে এটিতে ৮৬৮,০০০টি নিবন্ধ এবং ৫০৪,০০০ জন নিবন্ধিত ব্যবহারকারী রয়েছেন।  চীনা উইকিপিডিয়া হচ্ছে ৪র্থ বৃহত অনলাইন বিশ্বকোষ। এর উপরে রয়েছে  হুডং বাইকে (互动百科), বাইডু বাইকে (百度百科) এবং সসো বাইকে (搜搜百科).[citation needed]   ইতিহাস  চীনা উইকিপিডিয়া অন্যান্য ১২টি ভাষার সাথে  প্রতিষ্ঠিত হয়েছিল ২০০১সনের মে মাসে।শুরুতে চীনা উইকিপিডিয়া চীনা ভাষার চিহ্ন সমর্থন করতো না তাই বিশ্বকোষীয় কোন কন্টেন্ট ছিল না।  অক্টোবর ২০০২ তে প্রথম চীনা পৃষ্ঠা তৈরি করা হয়। একটি সফ্টওয়্যার হালনাগাদ ২৭অক্টোবর ২০০২তে চীনা ইনপুট সমর্থন করে। ডোমেইনটি zh.wikipedia.org হিসেবে সেট করা হয়। ১৭ নভেম্বর ২০০২-এ ব্যবহারকারী 'মাউন্টেন'  কম্পিউটার সায়েন্স নিবন্ধটিকে  zh:计算机科学 নামে অনুবাদ করেন। এভাবে প্রথম বিশ্বকোষীয় নিবন্ধ তৈরি হয়।  সরল ও ঐতিহ্যবাহী চীনা অক্ষরের বানানগত বৈচিত্র রক্ষা করার জন্য ২০০২ থেকে ২০০৩ পর্যন্ত পর্যায়ক্রমে চীনা উইকিপিডিয়া কমিউনিটি দুটি আলাদা লিখনপদ্ধতিকে সমন্বিত করার সিদ্ধান্ত নেয়। প্রথম স্বয়ংক্রিয় রূপান্তর শুরু হয় ২৩ ডিসেম্বর, ২০০৪-এ মিডিয়াউইকির ১.২ সংস্করণ দ্বারা। হংকং ও সিঙ্গাপুরে ১.৪.২ সংস্করণ গ্রহণ করা হয় যা zh-sg ডিফল্ট থেকে zh-cn, এবং zh-hk ডিফল্ট থেকে zh-tw রূপান্তরের ছক বানাতে ব্যবহৃত হয়।  শুরুর দিনগুলোতে বেশিরভাগ নিবন্ধই ইংরেজি থেকে অনুবাদ করা হতো। প্রথম প্রশাসক নিয়োগ হয় ১৪ জুন, ২০০৩ সনে।  চীনা উইকিপিডিয়া প্রথম পরিচিতি পায় [citation needed] চায়না কম্পিউটার শিক্ষা(中国电脑教育报) নামক পত্রিকার ২০ অক্টোবর,২০০৩ সংখ্যার একটি নিবন্ধ প্রকাশের মাধ্যমে। নিবন্ধটি এরূপ ছিল, "I join to write an encyclopedia"(আমি বিশ্বকোষ লিখতে যোগদান করেছি) (我也来写百科全书). ১৬ মে, ২০০৪ সনে উইকিপিডিয়া প্রথম প্রতিবেদন আকারে প্রকাশ করা হয় তাইওয়ানের পত্রিকা ''চায়না টাইমে"। এর পর বিভিন্ন পত্রিকা চীনা উইকিপিডিয়া নিয়ে নিবন্ধ ও সংবাদ প্রকাশ করে। বিভিন্ন প্রশাসকের সাক্ষাৎকার নেওয়া হয়।  সাউথ চায়না মর্নিং পত্রিকার ইভান ঝাই লিখেন যে মেইনল্যান্ড কর্তৃপক্ষ উইকিপিডিয়ার প্রসার রোধ করতে চেয়েছিলেন এবং একটি নতুন প্রজন্ম চীনা উইকিপিডিয়াকে সমৃদ্ধ করতে চেষ্টা করে। ২০১৩ তে ৭,৫০০ জন ব্যবহারকারী সক্রিয় থাকেন যাদের বেশিরভাগই তাইওয়ান ও হংকং এর বাসিন্দা। ৭১৫,০০০ টি নিবন্ধ চীনা উইকিপিডিয়াকে ১২তম বৃহৎ উইকিপিডিয়া বানাতে সাহায্য করে।   তথ্যসূত্র   বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
মদনরতিং () ভারতের মেঘালয় রাজ্যের পূর্ব খাসি পাহাড় জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মদনরতিং শহরের জনসংখ্যা হল ১৬,৭০০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে মদনরতিং এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মেঘালয়ের শহর ও নগর বিষয়শ্রেণী:পূর্ব খাসি পাহাড় জেলা বিষয়শ্রেণী:পূর্ব খাসি পাহাড় জেলার শহর ও নগর
This template gives a rank of Wikipedia by the number of articles.   Examples  Forward  {{Wikipedia rank by size|1}}  →  {{Wikipedia rank by size|2}}  →  {{Wikipedia rank by size|3}}  →  {{Wikipedia rank by size|4}}  →  {{Wikipedia rank by size|5}}  →  {{Wikipedia rank by size|6}}  →  {{Wikipedia rank by size|7}}  →   Reverse  {{Wikipedia rank by size|fr}} →  {{Wikipedia rank by size|zh}} →    Data  Rankings are recalculated every 6 hours and retrieved from :c:Special:PrefixIndex/Data:Wikipedia_statistics/rank/ which is updated by Numberof bot.   How to install   Install Template:NUMBEROF from Enwiki which includes instructions for installing Module:NUMBEROF and its sub-modules.  Copy this template and docs.   See also
পটুয়াখালী-আমতলী-বরগুনা-কাকচিড়া মহাসড়ক বা আর৮৮০ হলো বরিশাল বিভাগের মধ্যে অবস্থিত বাংলাদেশের একটি আঞ্চলিক মহাসড়ক। এটি পটুয়াখালী শহরে জাতীয় মহাসড়ক এন৮ থেকে শুরু হয়ে বরগুনা জেলা শহর হয়ে পাথরঘাটা উপজেলার কাকচিড়া পর্যন্ত বিস্তৃত। এই সড়কের মাধ্যমে পটুয়াখালী শহর, আমতলী উপজেলা, বরগুনা জেলা এবং কাকচিড়ায় জেলা মহাসড়ক জেড৮৭০৮ এর মধ্যে সংযোগ স্থাপন করা হয়েছে। সড়কটি পটুয়াখালী এবং বরগুনা জেলার মধ্য দিয়ে গেছে। পটুয়াখালী প্রান্তে এটি জাতীয় মহাসড়ক এন৮ এর সাথে যুক্ত হয়েছে।   আরও দেখুন   বাংলাদেশের জাতীয় মহাসড়কগুলোর তালিকা   তথ্যসূত্র    বহিঃসংযোগ     বিষয়শ্রেণী:বাংলাদেশের আঞ্চলিক মহাসড়ক বিষয়শ্রেণী:বরিশাল বিভাগের মহাসড়ক বিষয়শ্রেণী:পটুয়াখালী জেলার সড়ক পরিবহন বিষয়শ্রেণী:বরগুনা জেলার পরিবহন বিষয়শ্রেণী:পটুয়াখালী বিষয়শ্রেণী:পটুয়াখালী সদর উপজেলা বিষয়শ্রেণী:আমতলী উপজেলা বিষয়শ্রেণী:বরগুনা সদর উপজেলা বিষয়শ্রেণী:পাথরঘাটা উপজেলা
অমৃতা কাক হলেন একজন বলিউড সংগীতশিল্পী ।যিনি বহু বলিউড চলচ্চিত্রের জন্য সংগীত করেছেন। তিনি ভারতীয় রাজনীতিবিদ বীনা ককের মেয়ে।  অভিনেতা সালমান খান  চলচ্চিত্রগুলির জন্য তিনি বেশিরভাগ গানও গেয়েছেন।   পেশা  তিনি মৈন প্যায়ার কিউন কিয়ার জাস্ট চিল গানের গায়ক ছিলেন।  এবং তিনি ভারতীয় শাস্ত্রীয় সংগীতের প্রশিক্ষণও পেয়েছেন দেহরক্ষী চলচ্চিত্র জন্য।    ব্যক্তিগত জীবন  অমৃতার মা হলেন বিনা কাক, একজন ভারতীয় রাজনীতিবিদ।  তার এক ভাই, অঙ্কুর কাক এবং রাখি ভাই যিনি ভারতীয় অভিনেতা সালমান খান, ২৯ মে ২০১০ তারিখে অমৃতা রিজু ঝুনঝুনওয়ালার সাথে বিবাহ বন্ধনে আবদ্ধ হন।    চলচ্চিত্রের তালিকা   গান  চলচ্চিত্র  বছর মুক্তি পেল  ভাষা  অতিরিক্ত তথ্য  জাস্ট চিল মৈন প্যায়ার কিউন কিয়া?  ২০০৫ হিন্দি  "আঁখ ভিচ"  আপনে  ২০০৭ হিন্দি  "তুঝে আকসা সৈকত ঘুমা দুন"  শ্বর তুসি গ্রেট হো  ২০০৮ হিন্দি  "ভালোবাসো আমাকে ভালোবাসো আমাকে"  ওয়ান্টেড  ২০০৯ হিন্দি  "চরিত্র ধীলা", "ঝিঙ্কা চিকা"  প্রস্তুত  ২০১১ হিন্দি    "দেশি বিট"  দেহরক্ষী  ২০১১ হিন্দি  "আনমিড"  বিপজ্জনক ইশক  ২০১২ হিন্দি      তথ্যসূত্র   বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় পপ গায়িকা বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মুম্বইয়ের সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:ভারতীয় নেপথ্য গায়িকা বিষয়শ্রেণী:মহারাষ্ট্রের নারী সঙ্গীতজ্ঞ বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:১৯৮৫-এ জন্ম
মজিবুর রহমান বলতে যাদেরকে বোঝানো হতে পারে -   ব্যক্তি    মজিবুর রহমান (বীর উত্তম) – বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।   মজিবুর রহমান (বীর বিক্রম) – বীর বিক্রম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।   মজিবুর রহমান (ক্রিকেটার) – একজন বাংলাদেশী ক্রিকেটার।  মজিবুর রহমান (শরীয়তপুরের রাজনীতিবিদ) – বাংলাদেশের শরীয়তপুর-১ আসনের সাবেক সংসদ সদস্য।  মজিবুর রহমান (কিশোরগঞ্জের রাজনীতিবিদ) – ময়মনসিংহ-২৪ আসনের সাবেক সংসদ সদস্য।  মজিবুর রহমান (জেনারেল) – বাংলাদেশ সেনাবাহিনীর একজন কর্মকর্তা যিনি স্পেশাল সিকিউরিটি ফোর্সের ডিরেক্টর জেনারেল।  মজিবুর রহমান (শিল্পপতি) – বিআরবি গ্রুপের প্রতিষ্ঠাতা   আরও দেখুন    শেখ মুজিবুর রহমান –বাংলাদেশের প্রথম রাষ্ট্রপতি এবং বাঙালি জাতির জনক।  স্টুয়ার্ড মুজিবুর রহমান – আগরতলা ষড়যন্ত্র মামলার তিন(৩) নম্বর আসামী ও মুক্তিযুদ্ধের অন্যতম সংগঠক।  মুজিবুর রহমান (চিকিৎসা বিজ্ঞানী) –বাংলাদেশী চিকিৎসা বিজ্ঞানী।  মুজিবুর রহমান খান ফুলপুরী –বাংলাদেশী সাংবাদিক এবং রাজনৈতিক কর্মী।   মজিবুর রহমান চৌধুরী – বাংলাদেশের ফরিদপুর-৪ আসনের সংসদ সদস্য। মজিবুর রহমান ফকির  –(৭ জানুয়ারি ১৯৪৭ - ২ মে ২০১৩) বাংলাদেশ আওয়ামী লীগের রাজনীতিবিদ। যিনি স্বাস্থ্য ও পরিবারকল্যাণ মন্ত্রী ছিলেন। মজিবর রহমান দেবদাস  – (জন্ম- ১লা জানুয়ারী, ১৯৩০) একুশে পদক বিজয়ী বাংলাদেশের মুক্তিযোদ্ধা।  মজিবর রহমান (রাজনীতিবিদ)  –বাংলাদেশের লালমনিরহাট জেলার একজন রাজনীতিবিদ। মজিবর রহমান (কুমিল্লার রাজনীতিবিদ)  –বাংলাদেশ জাতীয়তাবাদী দলের রাজনীতিবিদ ও কুমিল্লা-৫ আসনের সাবেক সাংসদ।   আরও দেখুন   মুজিবুর রহমান (দ্ব্যর্থতা নিরসন)
thumb|right|250px|ঢাকার রাস্তায় ভ্রাম্যমাণ চটপটি বিক্রেতার দোকান thumb|right|250px|কলকাতার রাস্তায় ফুচকা বিক্রেতার দোকান চটপটি বাংলাদেশে জনপ্রিয় একটি নাস্তা জাতীয় খাদ্য। তরুন প্রজন্মের কাছে খুবই পছন্দের খাবার। বিশেষ করে শহরাঞ্চলে এর ব্যাপক প্রচলন দেখা যায়। এটি গৃহে প্রস্তুতির পরিবর্তে দোকান থেকেই সাধারণত কিনে খাওয়া হয়। অধিকাংশ ক্ষেত্রে রাস্তার পাশে, পার্কে-উদ্যানে, কলেজ-বিশ্ববিদ্যালয়ের প্রবেশদ্বারে, বা অনুরূপ জনসমাগম স্থলে অস্থায়ী দোকানে এটি তৈরি ও বিক্রয় করা হয়। তবে আজকাল কোন কোন রেস্তরাঁতে চটপটি পরিবেশন করতে দেখা যায়। ফুচকা বা চটপটি আজকাল বিবাহ বা অন্য কোন সামাজিক অনুষ্ঠানের অনবদ্য অঙ্গ।   প্রস্তুত প্রণালী  এটি তৈরি করার জন্য প্রথমে কাবুলি মটর ডাল এর এবং আলু সিদ্ধ করে বেশ পাতলা মিশ্রণ তৈরি করা হয়। এরপর কাঁচা পেঁয়াজ, মরিচ, ডিম সিদ্ধ কুচি, জিরা এবং ধনিয়া গুরা, ধনিয়া পাতা কুচি এবং গোল মরিচ, লবণ মেশানো হয়। সব শেষে ফুচকা গুঁড়ো করে বা ভেঙ্গে ছড়িয়ে দেয়া হয়। চটপটি সাধারণত বিভিন্ন মশলা এবং চিনি বা গুড় মেশানো তেঁতুলগোলা পানির সাথে পরিবেশিত হয়।   পরিবেশন প্রণালী  চটপটি সাধারণ প্লেট বা বাটিতে ছোট চামচ দিয়ে পরিবেশিত হয়।   তথ্যসূত্র   বিষয়শ্রেণী:বাংলাদেশের খাদ্য বিষয়শ্রেণী:ঝটপট খাবার বিষয়শ্রেণী:ভারতীয় রন্ধনশৈলী বিষয়শ্রেণী:বিহারি রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী জলখাবার বিষয়শ্রেণী:ভারতীয় হালকা জলখাবার
ঘুমপরী হলো ২০২৫ সালের একটি বাংলা ভাষার বাংলাদেশি প্রণয়ধর্মী ওয়েব চলচ্চিত্র। পরিচালনার পাশাপাশি কাহিনী, চিত্রনাট্য ও সংলাপ রচনা করেছেন জাহিদ প্রীতম। আলফা-আই এবং চরকির যৌথভাবে প্রযোজনা করেছে। এতে প্রধান চরিত্রে অভিনয় করেছেন প্রীতম হাসান ও তানজিন তিশা। যা ২০ ফেব্রুয়ারি ওটিটি প্ল্যাটফর্ম চরকিতে মুক্তি পায়।  চলচ্চিত্রটির সঙ্গীত পরিচালনা করেছেন সাদিকুল হক সাদিক এবং সম্পাদনা করেছেন অর্নব হাসনাত ও জোবায়ের আবির পিল। শব্দ পরিকল্পনায় ছিলেন রিপন নাথ।  অভিনয়শিল্পী  প্রীতম হাসান  তানজিন তিশা  পরশা মাহজাবীন পূর্ণি  দীপা খন্দকার  তাজিনাতুন নাহার নওরিন  আফফান মিতুল  মিলি বাসার মুক্তি ২০২৫ সালের ২০শে ফেব্রুয়ারি ওটিটি প্লাটফর্ম চরকিতে মুক্তি পায়।  তথ্যসূত্র  বহিঃসংযোগ  বিষয়শ্রেণী:২০২৫-এর প্রণয়ধর্মী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:চরকির মৌলিক চলচ্চিত্র বিষয়শ্রেণী:বাংলা ভাষার ওয়েব চলচ্চিত্র
চর সামাইয়া বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।   আয়তন  চর সামাইয়া ইউনিয়নের আয়তন ৩,৫৯০ একর।   প্রশাসনিক কাঠামো  চর সামাইয়া ইউনিয়ন ভোলা সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী চর সামাইয়া ইউনিয়নের মোট জনসংখ্যা ১৯,২৬১ জন। এর মধ্যে পুরুষ ৯,৫৮৭ জন এবং মহিলা ৯,৬৭৪ জন। মোট পরিবার ৩,৯৩০টি।   শিক্ষা  ২০১১ সালের আদমশুমারি অনুযায়ী চর সামাইয়া ইউনিয়নের সাক্ষরতার হার ৫৩.২%।   আরও দেখুন   ভোলা সদর উপজেলা  ভোলা সদর থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:ভোলা সদর উপজেলার ইউনিয়ন
কিশোরগঞ্জ জেলা স্টেডিয়াম (কিশোরগঞ্জ পুরাতন স্টেডিয়াম নামে পরিচিত) ১৯৬০ সালে প্রতিষ্ঠিত বাংলাদেশের একটি জেলা পর্যায়ের স্টেডিয়াম। স্থাপনাটি কিশোরগঞ্জ জেলায় কিশোরগঞ্জ শহরের ময়মনসিংহ সড়কের বটতলায় অবস্থিত। বাংলাদেশের বেশীরভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় কিশোরগঞ্জ জেলা ক্রীড়া সংস্থার তত্ত্বাবধায়নে রয়েছে। এটি জেলার প্রথম স্টেডিয়াম, অপর দুইটি হলো ২০০৬ সালে চালু হওয়া সৈয়দ নজরুল ইসলাম স্টেডিয়াম ও ভৈরব উপজেলায় ২০১৮ সালে নির্মিত শহীদ আইভি রহমান পৌর ষ্টেডিয়াম।   ইতিহাস  এটি ছিল কিশোরগঞ্জ মহকুমার মূল খেলার মাঠ। স্টেডিয়ামটির গোড়াপত্তন হয় ১৯১৪ সালে। ১৯৬০ সালে মাঠকে ঘিরে স্টেডিয়াম নির্মাণ শুরু হয়। ৭৫০০ দর্শক ধারণক্ষমতা সম্পন্ন গ্যালারী স্থাপন হয় ১৯৫৯ থেকে ১৯৬১ সালের মধ্যে। জেলার ৬৮টি ফুটবল ও ক্রিকেট ক্লাব স্টেডিয়ামটিকে স্বাগতিক মাঠ, প্রতিযোগিতার মূল আয়োজন স্থান ও অনুশীলনের জন্য দীর্ঘদিন ব্যবহার করে।   আয়োজন  ১৯২৫ সাল থেকে স্টেডিয়ামের মাঠটি মহকুমা ফুটবল লিগের মূল আয়োজনস্থল ছিল। স্টেডিয়ামে জেলার অন্যান্য উপজেলা দল নিয়ে বয়স ভিত্তিক ফুটবল প্রশিক্ষণ, জেলার আন্তঃ প্রাথমিক বিদ্যালয় ফুটবল প্রতিযোগিতা হয়।  নিয়মিত ক্রীড়ানুষ্ঠান ছাড়াও স্টেডিয়ামটিতে বাংলাদেশের স্বাধীনতা ও বিজয় দিবসে উদ্বোধনী অনুষ্ঠান ও সরকারী মেলা আয়োজন হয়।   তথ্যসূত্র   বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের স্টেডিয়াম বিষয়শ্রেণী:১৯৬০-এ প্রতিষ্ঠিত বিষয়শ্রেণী:কিশোরগঞ্জ জেলা বিষয়শ্রেণী:ঢাকা বিভাগের ভবন ও স্থাপনা বিষয়শ্রেণী:কিশোরগঞ্জের ক্রীড়া অনুষ্ঠানস্থল
লুফিলুফি হল সামোয়ার উপোলু দ্বীপের উত্তর উপকূলে অবস্থিত একটি ঐতিহাসিক গ্রাম। গ্রামটি নির্বাচনী এলাকা (ফাইপুলে জেলা ) আনোয়ামা পূর্বের অংশ যা আটুয়ার বৃহত্তর রাজনৈতিক জেলার মধ্যে রয়েছে। গ্রামের জনসংখ্যা ৯৪৯ জন।  লুফিলুফি হল আতুয়া জেলার ঐতিহ্যবাহী কেন্দ্র এবং রাজকীয় Tui Atua pāpā উপাধির আবাসস্থল। 'ফালেওনো' (ছয়জনের ঘর) বক্তা গোষ্ঠী দ্বারা নিয়ন্ত্রিত, এটি তুই আতুয়া নিয়োগের ক্ষমতাও ন্যস্ত। লুফিলুফির সম্মানসূচক অভিবাদনের মধ্যে 'মাতুয়া ও আতুয়া', (প্রধান, বা আতুয়ার প্রবীণ) উপাধি অন্তর্ভুক্ত রয়েছে।   তথ্যসূত্র   বিষয়শ্রেণী:আতুয়া (জেলা) এর জনবহুল স্থান বিষয়শ্রেণী:উইকিউপাত্তে স্থানাঙ্ক আছে